[ca] Context: hi ha evidència que una millora en la qualitat de vida professional entre el col·lectiu mèdic resulta en una millora de la qualitat del servei assistencial cap als pacients. Aquesta millora de la qualitat de vida professional juntament amb la millor experiència assistencial, millor salut poblacional i reducció del cost sanitari constitueix el "quàdruple aim". Objectiu: valorar la qualitat de vida professional dels metges d'Osona amb la hipòtesi d'estudi: la qualitat de vida dels professionals en l'àmbit de l'atenció primària és pitjor que la dels professionals que treballen a l'entorn d'extraprimària. Mètodes: estudi transversal descriptiu realitzat mitjançant un mostreig per conveniència els 566 metges col·legiats a la Delegació Comarcal d'Osona del CoMB menors de 70 anys, que van contestar de manera voluntària i anònima a un qüestionari (mitjançant el programa REDCap) amb les variables sociodemogràfiques, el qüestionari validat per a mesurar la qualitat de vida professional, el QVP-35 i, finalment, 3 preguntes sobre compromís organitzatiu. La mostra final va ser de 180 metges col·legiats d'Osona. L'anàlisi descriptiva i dels resultats s'ha realitzat mitjançant el programa SPSS. Resultats: el perfil de metge participant és el d'una dona de 49 anys, amb més de 21 anys a l'empresa, amb un contracte indefinit estable a temps complet que treballa en un CAP d'Osona amb el títol de medicina familiar i comunitària i que trigui menys de mitja hora a arribar al treball. La puntuació de la qualitat de vida professional dels metges d'Osona ha estat de 5.88 +/- 0.26. Conclusions: la qualitat de vida professional dels metges d'Osona és regular sense trobar-se diferències significatives tant en la qualitat de vida professional com en el compromís organitzatiu entre els que treballen en el CAP i els que treballen en un entorn no CAP. Destacar que existeix una correlació positiva i moderada entre la qualitat de vida professional i el compromís organitzatiu. Paraules clau: qualitat de vida professional, metges, lloc de treball, Osona, compromís organitzatiu, "quàdruple aim".

[en] Background: there is evidence that an improvement in the quality of professional life among doctors results in an improvement in the quality of care for patients. This improvement in quality of professional life, together with improved healthcare experience, better population health and reduced healthcare costs, constitutes the "quadruple aim". Objective: to assess professional quality of life, we set out the study hypothesis: the quality of life of professionals in the primary care setting is worse than that of professionals working in the non primary setting. Methods: descriptive cross-sectional study carried out by means of a convenience sample of 566 doctors belonging to the Osona Regional Delegation of the CoMB under 70 years of age, who voluntarily and anonymously answered a questionnaire (using the REDCap programme) with socio-demographic variables, the validated questionnaire for measuring professional quality of life, the QVP-35 and, finally, 3 questions on organizational commitment. The final sample consisted of 180 registered doctors in Osona. The descriptive analysis and the results were analysed using SPSS software. Results: the profile of the participating doctor is that of a 49-year-old woman, with more than 21 years in the company, with a stable full-time permanent contract working in a CAP in Osona with the title of family and community medicine and who takes less than half an hour to get to work. The professional quality of life score of the doctors in Osona was 5.88 +/- 0.26. Conclusions: the quality of professional life of the doctors in Osona is average, with no significant differences in both the professional quality of life and the organizational commitment between those working in the CAP and those working in a non-CAP environment. It should be noted that there is a positive and moderate correlation between professional quality of life and organizational commitment. Keywords: quality of professional life, doctors, workplace, Osona, organizational commitment, "quadruple aim".